PATVIRTINTA

 Šilalės rajono savivaldybės administracijos

 direktoriaus 2020 m. balandžio 20 d. įsakymu

 Nr. DĮV-349

**LABORATORINIŲ TYRIMŲ COVID-19 LIGAI (KORONAVIRUSO INFEKCIJAI) DIAGNOZUOTI ŠILALĖS RAJONE SOCIALINES PASLAUGAS TEIKIANČIŲ ĮSTAIGŲ DARBUOTOJAMS PREVENCINIU TIKSLU PAĖMIMO ORGANIZAVIMO TVARKOS APRAŠAS**

 1. Laboratorinių tyrimų COVID-19 ligai (koronaviruso infekcijai) diagnozuoti Šilalės rajone socialines paslaugas teikiančių įstaigų darbuotojams prevenciniu tikslu paėmimo organizavimo tvarkos aprašas (toliau – Aprašas) nustato Šilalės rajono socialinių paslaugų namų, Kaltinėnų parapijos senelių globos namų ir Kvėdarnos parapijos senelių globos namų (toliau – Įstaiga) darbuotojų, tiesiogiai teikiančių socialinės globos (ilgalaikės, trumpalaikės), integralias socialinės globos ir slaugos paslaugas į namus ir kitas socialines paslaugas (toliau – Darbuotojas), laboratorinių tyrimų COVID-19 ligai (koronaviruso infekcijai) diagnozuoti prevenciniu tikslu paėmimo organizavimą.

2. Tepinėlius dėl laboratorinių tyrimų COVID-19 ligai (koronaviruso infekcijai) diagnozuoti prevenciniu tikslu (toliau – tepinėliai) ima šios sveikatos priežiūros įstaigos:

2.1. VšĮ Šilalės pirminės sveikatos priežiūros centras – Šilalės rajono socialinių paslaugų namų darbuotojams;

2.2. VšĮ Kaltinėnų pirminės sveikatos priežiūros centras – Kaltinėnų parapijos senelių globos namų darbuotojams;

2.3. VšĮ Kvėdarnos ambulatorija – Kvėdarnos parapijos senelių globos namų darbuotojams.

3. Darbuotojas nuotoliniu būdu (telefonu) kreipiasi į asmens sveikatos priežiūros įstaigą, kur prisirašęs, dėl formos F200 gavimo.

4. Asmens sveikatos priežiūros įstaiga kiekvieno besikreipiančio darbuotojo užsakymą suveda į ESPB IS ( F200) sistemą, išima formą F200 ir nedelsdama pasiunčia el. p. arba faksu atitinkamai Aprašo 2 punkte numatytai sveikatos priežiūros įstaigai (kur bus imamas tepinėlis), pagal tai iš kurios įstaigos yra darbuotojas.

5. Darbuotojas į Aprašo 2 punkte jo darbovietei numatytą sveikatos priežiūros įstaigą dėl tepinėlio paėmimo kreipiasi pagal Įstaigos sudarytą grafiką kiekvienos savaitės antradieniais ir trečiadieniais nuo 8. 00 val. iki 13.00 val.

6. VšĮ Kaltinėnų pirminės sveikatos priežiūros centras ir VšĮ Kvėdarnos ambulatorija, laikydamosi nustatytų reikalavimų, tepinėlių mėginius pasiima iš VšĮ Šilalės pirminės sveikatos priežiūros centro.

7. Ėmusios tepinėlius sveikatos priežiūros įstaigos užtikrina tepinėlių pristatymą į atitinkamą laboratoriją laiku.

8. Įstaigos sudaro darbuotojų sąrašą pagal Aprašo 5 punkte numatytą tepinėlių paėmimo laiką, laikydamosi apie 15 min. intervalo nuo vieno darbuotojo tepinėlio paėmimo iki kito. Sudarytus darbuotojų sąrašus pateikia atitinkamai imančioms tepinėlius sveikatos priežiūros įstaigoms ir Savivaldybės administracijai.

9. Įstaigos užtikrina:

9.1. statistinių duomenų apie kiekvienos įstaigos patikrintus darbuotojus kaupimą (patikrintų darbuotojų skaičius, teigiamų ir neigiamų tyrimų atsakymų skaičius) ir pateikia Savivaldybės administracijos Socialinės paramos skyriui el. paštu danguole.rackauskiene@silale.lt kiekvieną ketvirtadienį iki 11 val.;

9.2. darbuotojų dalyvavimą tikrinimuose pagal tepinėlius imančioms sveikatos priežiūros įstaigoms ir Savivaldybės administracijai pateiktus sąrašus.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**